**Rita Susanne Niemi-Manninen** (s. 4. heinäkuuta 1979) on suomalainen urheilu-uransa päättänyt kilpa-aerobikkaaja.

Urheilu-ura
-----------

Lapsena Niemi kilpaili telinevoimistelussa edustaen Porin Tarmoa. Muutama vuosi telinevoimistelun lopettamisen jälkeen hän aloitti vuonna 1998 kilpa-aerobicin. Hän kilpaili aluksi ryhmäsarjassa, mutta siirtyi jo ensimmäisten Suomen-mestaruuskilpailujensa jälkeen yksilösarjaan. Hän edusti vuonna 2014 päättyneellä kilpaurallaan Porin Naisvoimistelijoita.

Niemi edusti Suomea FISAF-liiton alaisissa kilpa-aerobicin arvokilpailuissa. Hänen ensimmäiset arvokilpailunsa olivat vuoden 2003 maailmanmestaruuskilpailut Prahassa, joissa hän sijoittui kymmenenneksi. Ensimmäisen arvokilpailumitalinsa hän voitti vuoden 2005 Euroopan-mestaruuskilpailuissa, joissa hän sijoittui pronssille. Seuraavan vuoden MM-kilpailuissa Niemi voitti pronssia ja EM-kilpailuissa hopeaa; kilpauransa tuohon kauteen päättänyt Tiia Piili voitti molemmissa kultaa. Vuonna 2007 hän paransi edelliskauden molempia sijoituksia, MM-kilpailuissa hän voitti hopeaa ja Lloret de Marissa pidetyissä EM-kilpailuissa ensimmäisen kerran kultaa. Syyskuun 2008 EM-kilpailuissa Helsingissä Niemi uusi mestaruutensa ja joulukuun MM-kilpailuissa Dubnassa hopeasijansa. Vuonna 2009 hän voitti kolmannen ja vuonna 2010 neljännen kerran MM-hopeaa. Vuoden 2011 kesäkuussa Torinon Euroopan-mestaruuskilpailussa Niemi voitti kolmannen kerran kultaa.

### Arvokilpailusaavutukset

* FISAFin maailmanmestaruuskilpailut

2003: 10.
2004: 7.
2005: 7.
2006: Pronssia
2007: Hopeaa
2008: Hopeaa
2009: Hopeaa
2010: Hopeaa
2011: 4.
2012: 4.
2013: 6.
2014: 8.
* FISAFin Euroopan-mestaruuskilpailut

2004: 5.
2005: Pronssia
2006: Hopeaa
2007: Kultaa
2008: Kultaa
2011: Kultaa

Urheilu-uran jälkeen
--------------------

Urheilu-uransa ulkopuolella Niemi-Manninen on muun muassa opiskellut hotelli- ja ravintola-alaa sekä fysioterapiaa ja työskennellyt fysioterapeuttina sekä ryhmäliikuntavastaavana ja -ohjaajana. Hän on ollut elokuusta 2015 naimisissa Aki Mannisen kanssa. Heillä on kesäkuussa 2019 syntynyt tytär. Niemi-Manninen osallistui puolisonsa kanssa *Temptation Island Suomen* keväällä 2015 esitetylle ensimmäiselle tuotantokaudelle ja oli kilpailijana *Martina ja hengenpelastajat* -ohjelman syksyllä 2015 esitetyllä toisella tuotantokaudella. Hän oli vuonna 2017 Gladiaattorit-ohjelmassa nimellä Laser. Rita ja Aki vierailivat myös Tankkaustarinat-ohjelmassa vuonna 2019. Rita ja Aki olivat Alanyan matkaoppaat -televisiosarjassa toisella kaudella.

Niemi-Manninen on toimitusjohtajana Ritaki Oy:ssä, jonka hän omistaa miehensä Aki Mannisen kanssa.

Lähteet
-------

1. 1 2 3  Rita Niemen verkkosivutViitattu 6.5.2010. (Arkistoitu – Internet Archive)
2. ↑  Rita Niemi käy viimeisen näytöksensä Prahan kisoissa *Satakunnan Kansa*.  23.10.2014.  Arkistoitu 1.2.2016. Viitattu 24.1.2016.
3. ↑  Jouni Viitaselle ja Rita Niemelle kilpa-aerobicin EM-kultaa *Tanssiurheilu.fi*.  13.9.2008. Suomen tanssiurheiluliitto. Viitattu 24.1.2016.
4. ↑  Rita Niemi aerobikkasi MM-hopeaa *MTV.fi/Sport*.  6.12.2008. Viitattu 24.1.2016.
5. ↑  Jouni Viitanen juhlii aerobicin MM-kultaa *Yle Urheilu*.  6.12.2009. Viitattu 24.1.2016.
6. ↑  Päätuomari olisi antanut MM-kultaa, Niemi otti hopeaa *MTV.fi/Sport*.  23.10.2010. Viitattu 24.1.2016.
7. 1 2  Kaksi kultamitalia Suomeen FISAF liiton kilpa-aerobicin EM-kilpailuista *Tanssiurheilu.fi*.  25.6.2011. Suomen tanssiurheiluliitto. Viitattu 24.1.2016.
8. ↑  Kivinen, Anna: Jyväskylän Irina Matilaiselle aerobicin MM-kultaa *Keskisuomalainen*.  22.10.2011.  Arkistoitu 31.1.2016. Viitattu 24.1.2016.
9. ↑  Rita Niemi biccasi neljänneksi *Satakunnan Kansa*.  18.10.2012.  Arkistoitu 1.2.2016. Viitattu 24.1.2016.
10. ↑  Rauhalammi, Pia: Vielä jaksaa jatkaa *Satakunnan Viikko*.  25.10.2013.  Arkistoitu 30.1.2016. Viitattu 24.1.2016.
11. ↑  Rita Niemen arvokisataival päättyi semifinaaliin *Radio Pori*.  24.10.2014.  Arkistoitu 24.1.2016. Viitattu 24.1.2016.
12. ↑
13. ↑  Kiviniemi, Annabella: TIS-Rita Niemi-Manninen: Lapsuuteni oli piilottelua isältä *Iltalehti.fi*.  10.10.2015. Viitattu 24.1.2016.
14. ↑  Sua vain yli kaiken mä rakastan! *Satakunnan Kansa*.  2.10.2015.  Arkistoitu 1.2.2016. Viitattu 24.1.2016.
15. ↑  Uskaliaita ja intiimejä asentoja: Gladiaattorit-pari Aki ja Rita esittelevät rohkean parijumpan – pystyisitkö näihin liikkeisiin? *IS.fi*.  18.9.2017. Viitattu 3.1.2018.
16. ↑  Nelosen uusi sarja Tankkaustarinat tutustuttaa liikennemyymälöiden värikkääseen arkeen! *nelonen.fi*.  20.6.2019.  Arkistoitu 22.9.2020. Viitattu 13.8.2020.
17. ↑  {{Verkkoviite | Osoite =  (Arkistoitu – Internet Archive) | Nimeke = Alanyan matkaoppaat | Julkaisija = Fox | Viitattu = 30.11.2021}
18. ↑  Rita ja Aki Mannisen erilainen bisnesidea: Tältä näyttää hyvinvointibussi *Iltalehti.fi*.  6.8.2017. Viitattu 3.1.2018.
19. ↑  Ritaki Oy - Ritan ja Akin esittely *ritaki.fi*. Viitattu 3.1.2018.